PMIndiaData/PMIndiaSum huggingface dataset:
పశ్చిమ బంగాల్ లోనినాదియా లో జరిగిన ఒక రోడ్డు ప్రమాదం ఘటన లో బాధితులైన వారికి  పిఎమ్ఎన్ఆర్ఎఫ్ నుంచి పరిహారాన్ని ప్రకటించినప్రధాన మంత్రి

ప్రధాన మంత్రి శ్రీ నరేంద్ర మోదీ పశ్చిమ బంగాల్ లోని నాదియా లో ఒక రోడ్డు ప్రమాదం ఘటన జరిగినందువల్ల ప్రాణాల ను కోల్పోయిన వ్యక్తుల దగ్గరి సంబంధికుల కు ప్రధానమంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి ప్రతి ఒక్కొక్కరికి 2 లక్షల రూపాయల వంతున పరిహారాన్ని ప్రకటించారు. ఈ దుర్ఘటన లో గాయపడిన వారికి 50,000 రూపాయల వంతున ఇవ్వడం జరుగుతుంది. ప్రధాన మంత్రి కార్యాలయం (పిఎంఒ) ఒక ట్వీట్ లో – ‘‘పశ్చిమ బంగాల్ లోని నాదియా లో ఒక రోడ్డు ప్రమాదం ఘటన జరిగినందువల్ల ప్రాణాల ను కోల్పోయిన వ్యక్తుల దగ్గరి సంబంధికుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి ప్రతి ఒక్కొక్కరికి 2 లక్షల రూపాయల వంతున పరిహారాన్ని ప్రకటించారు. ఈ దుర్ఘటన లో గాయపడిన వారికి 50,000 రూపాయల వంతున ఇవ్వడం జరుగుతుంది’’ అని పేర్కొంది.
ప్ర‌ధాన మంత్రి తో స‌మావేశ‌మైన యుఎఇ విదేశీ వ్యవహారాలు మ‌రియు అంత‌ర్జాతీయ స‌హ‌కారం శాఖ మంత్రి

ప్ర‌ధాన మంత్రి శ్రీ న‌రేంద్ర మోదీ ని యుఎఇ విదేశీ వ్యవహారాలు మ‌రియు అంత‌ర్జాతీయ స‌హ‌కారం శాఖ మంత్రి శ్రీ శేఖ్ అబ్దుల్లా బిన్ జాయద్ అల్ నహ్ యాన్ ఈ రోజు క‌లుసుకొన్నారు. ఆయ‌న ప్ర‌ధాన మంత్రి కి అబూ ధాబీ యువరాజు తరఫున శుభాకాంక్ష‌లు తెలిపారు. ప్ర‌ధాన మంత్రి కూడా తన వైపు నుండి ఆప్యాయంగా ప్ర‌తి శుభాకాంక్ష‌లు అంద‌జేశారు. వ్యాపారం మ‌రియు పెట్టుబ‌డి, రక్ష‌ణ, ఇంకా ప్ర‌జా సంబంధాల‌తో స‌హా ద్వైపాక్షిక సహకారానికి సంబంధించిన అనేక అంశాలు ఉభయ నేత‌ల మ‌ధ్య చ‌ర్చ‌ కు వ‌చ్చాయి. భార‌త‌దేశం లో శక్తి, గృహ నిర్మాణం, అవ‌స్థాప‌న, ఇంకా ఫూడ్ ప్రాసెసింగ్ వంటి రంగాల‌లో పెట్టుబ‌డి పెట్ట‌డం కోసం యుఎఇ లో ఆస‌క్తి అంత‌కంత‌కు పెరుగుతోంద‌ని మంత్రి ఈ సంద‌ర్భంగా పేర్కొన్నారు. భార‌త‌దేశంలో 44 బిలియన్ యుఎస్ డాలర్ల తో ఏర్పాటు కానున్న 60 ఎమ్ఎమ్‌టిపిఎ సామర్థ్యం కలిగివుండే పెద్ద రిఫైనరీ మరియు పెట్రోర‌సాయ‌నాల స‌ముదాయం లో పెట్టుబ‌డి పెట్టాల‌ని ఎడిఎన్ఒసి నిర్ణ‌యించుకోవ‌డం ప‌ట్ల ప్ర‌ధాన మంత్రి ప్ర‌శంస‌లు కురింపించారు. దీనికి సంబంధించి సంత‌కాలు అంతకు కొద్ది సేపటి క్రితం పూర్తి కావ‌డాన్ని కూడా ప్రధాన మంత్రి స్వాగ‌తించారు. యుఎఇ లో ప్ర‌వాసి భార‌తీయ స‌ముదాయం దేశ ఆర్థిక వ్య‌వ‌స్థ‌ కు మ‌రియు అభ్యున్న‌తి కి అందిస్తున్నటువంటి తోడ్పాటు ను గురించి మంత్రి సమావేశం లో ప్ర‌స్తావించారు.
రత్ లమ్ బస్సు ప్రమాదంలో జరిగిన ప్రాణ నష్టం పట్ల దు:ఖం వ్యక్తం చేసిన ప్రధాన మంత్రి

మధ్య ప్రదేశ్ లోని రత్ లమ్ లో బస్సు ప్రమాద ఘటనలో ప్రాణనష్టం జరగడం పట్ల ప్ర‌ధాన మంత్రి శ్రీ న‌రేంద్ర మోదీ దు:ఖం వ్యక్తం చేశారు. “మధ్య ప్రదేశ్ లోని రత్ లమ్ లో బస్సు ప్రమాదం జరిగి ప్రాణనష్టం సంభవించడం పట్ల దు:ఖిస్తున్నాను. ఆప్తులను కోల్పోయిన కుటుంబ సభ్యుల శోకంలో నేనూ పాలు పంచుకొంటున్నాను. రత్ లమ్ బస్సు ప్రమాదంలో గాయపడిన వారు త్వరగా కోలుకోవాలని ఆశిస్తున్నాను” అని ప్రధాన మంత్రి తన సందేశంలో పేర్కొన్నారు.
ధరిత్రి దినం సందర్భంగా మన గ్రహం పట్ల ఆదరణను, కృత‌జ్ఞ‌త‌ను వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ధరిత్రి దినం సందర్భంగా మన గ్రహం పట్ల ఆదరణను, కృత‌జ్ఞ‌త‌ను వెలిబుచ్చారు. “మనకు ప్రతి ఒక్కటీ అందించిన మన గ్రహం పట్ల ధరిత్రి దినాన్ని పురస్కరించుకొని ఇవే నా ఆదర, కృత‌జ్ఞ‌త‌ భావనలు” అని ప్రధాన మంత్రి ట్విటర్ లో రాసిన సందేశంలో పేర్కొన్నారు. ఇంకా ‘భూ మాత పట్ల భక్తి శ్రద్ధలతో శిరసు వంచి ప్రణమిల్లుదాం. ఈ గ్రహాన్ని కాలుష్యానికి తావు లేనిది గాను, ఎల్లప్పుడు అభివృద్ధి పథం వైపునకు పయనించేది గాను చేసేందుకు మనం అందరం పాటు పడదాం. చెట్లు వాతావరణ మార్పును తగ్గిస్తాయి, అవి గాలిని శుభ్రపరుస్తాయి కూడా. మరిన్ని వృక్షాల‌ను నాటి, ఆకుపచ్చని పృథ్విని సృజించుదాం అంటూ మనమంతా ప్రతిన బూనుదాం” అని కూడా ప్రధాన మంత్రి శ్రీ నరేంద్ర మోదీ తన సందేశంలో పేర్కొన్నారు.
జార్ఖండ్ ప్ర‌జ‌ల‌కు రాష్ట్ర అవ‌త‌ర‌ణ దినోత్స‌వ శుభాకాంక్ష‌లు తెలిపిన ప్ర‌ధాని

జార్ఖండ్ రాష్ట్ర అవ‌త‌ర‌ణ దినోత్స‌వం సంద‌ర్భంగా ఆ రాష్ట్ర ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ” జార్ఖండ్ రాష్ట్ర అవ‌త‌ర‌ణ సంద‌ర్భంగా రాష్ట్ర ప్ర‌జ‌ల‌కు హృద‌య పూర్వ‌క శుభాకాంక్ష‌లు. జార్ఖండ్ అభివృద్ధి ప‌థంలో మ‌రింత ముందుకు వెళ్లాల‌ని ఆకాంక్షిస్తున్నా” అని ప్ర‌ధాన మంత్రి పేర్కొన్నారు.
ప్రగతి మైదాన్ ఇంటిగ్రేటెడ్ ట్రాంజిట్ కారిడార్ ప్రాజెక్టు ను జూన్ 19వ తేదీ న దేశ ప్రజల కు అంకితం చేయనున్నప్రధాన మంత్రి

ప్రధాన మంత్రి శ్రీ నరేంద్ర మోదీ ప్రగతి మైదాన్ ఇంటిగ్రేటెడ్ ట్రాంజిట్ కారిడార్ ప్రాజెక్టు కు చెందిన ప్రధాన సొరంగాన్ని మరియు అయిదు అండర్ పాస్ లను జూన్ 19వ తేదీ నాడు ఉదయం 10:30 గంటల కు దేశ ప్రజల కు అంకితం చేయనున్నారు. ఈ సందర్భం లో ఆయన సభ ను ఉద్దేశించి ప్రసంగిస్తారు. ఈ ఇంటిగ్రేటెడ్ ట్రాంజిట్ కారిడార్ ప్రాజెక్టు ప్రగతి మైదాన్ పునరభివృద్ధి పథకం లో నుంచి విడదీయలేనటువంటి ఒక భాగం గా ఉన్నది. పూర్తి గా కేంద్ర ప్రభుత్వం అందజేసిన నిధుల తో ప్రగతి మైదాన్ ఇంటిగ్రేటెడ్ ట్రాన్సిట్ కారిడార్ ప్రాజెక్టు ను 920 కోట్ల రూపాయల కు పై చిలుకు వ్యయం తో నిర్మించడం జరిగింది. ప్రగతి మైదాన్ లో ఏర్పాటు చేస్తున్నటువంటి ఒక నూతనమైన ప్రపంచ స్థాయి ప్రదర్శన మరియు సమావేశ కేంద్రం వరకు సాఫీ గాను మరియు ఎటువంటి ఇక్కట్టుల ను ఎదుర్కోకుండాను చేరుకొనేందుకు దోహదపడడం ఈ ప్రాజెక్టు ఉద్దేశ్యంగా ఉంది. అది జరిగితే, ప్రగతి మైదాన్ లో నిర్వహించే కార్యక్రమాల లో ప్రదర్శనదారు సంస్థ లు మరియు ఆగంతుకులు సులభం గా పాలుపంచుకొనేందుకు వీలు ఉంటుంది. ఏమైనా, ఈ ప్రాజెక్టు యొక్క ప్రభావం ప్రగతి మైదాన్ కే పరిమితం కాబోదు. ఎందుకంటే ఇది వాహనాల రాకపోకల కు అంతరాయాల ను తొలగించడంతో పాటు, తద్ద్వారా వాహనదారుల కు కాలం మరియు రాకపోకల కు అయ్యే ఖర్చు ను చాలావరకు ఆదా చేసుకోవడం లో సహాయం లభించగలదు. ఇది పట్టణ ప్రాంతాల లో మౌలిక సదుపాయాల కల్పన తీరుతెన్నుల ను మార్చివేయడం ద్వారా ప్రజల కు జీవన సౌలభ్యాన్ని కలుగజేయాలన్న ప్రభుత్వ దూరదర్శి ప్రణాళిక లో ఒక భాగం గా ఉంది. ప్రధాన సొరంగం ప్రగతి మైదాన్ గుండా సాగేటటువంటి పాత కిలా రోడ్ మీదుగా రింగు రోడ్డు ను ఇండియా గేట్ తో కలుపుతుంది. ఆరు దోవలు గా విభాజితం అయినటువంటి ఈ సొరంగానికి బహుళ లక్ష్యాలు ఉన్నాయి. ఆ లక్ష్యాల లో ప్రగతి మైదాన్ యొక్క విశాలమైనటువంటి బేస్ మెంట్ పార్కింగ్ ను అందుబాటు లోకి తీసుకు రావడం కూడా ఒకటిగా ఉంది. వాహనాల ను నిలిపి ఉంచే స్థలాని కి ఇరు పక్కల వాహనాల రాకపోకల ను సౌకర్యవంతం గా చేయడం కోసమని సొరంగ మార్గాని కి అడుగు న రెండు క్రాస్ టనల్స్ ను కూడా నిర్మించడం ఈ సొరంగం లో ఓ విశిష్టత గా ఉంది. సొరంగం లోపల స్మార్ట్ ఫైర్ మేనేజ్ మెంట్, ఆధునిక వాయు ప్రసరణ వ్యవస్థ, ఆటోమేటెడ్ డ్రైనేజి, డిజిటల్ మాధ్యమం ద్వారా నియంత్రణ జరిగేటటువంటి సిసిటివి మరియు సార్వజనిక ప్రకటన వ్యవస్థ ల వంటి రాకపోకలను సునాయాసం చేయగల నవీనతమ ప్రపంచ స్థాయి ప్రమాణాలు కలిగివుండేటటువంటి సదుపాయాల ను జతపరచడమైంది. దీర్ఘకాలం గా ప్రజలు ఎదురుచూస్తున్న ఈ సొరంగం భైరోం మార్గ్ కు ఒక ప్రత్యామ్నాయమైన దారి గా సేవల ను అందించనుంది. ప్రస్తుతం భైరోం మార్గ్ పైన దాని రాక పోక ల సామర్ధ్యాని కి మించి చాలా అధికమైన ఒత్తిడి పడుతోంది; మరి ఈ కొత్త దోవ అందుబాటులోకి వస్తే భైరోం మార్గ్ పైన నడిచే సరకు రవాణా వాహనాల తాలూకు భారం అనేది సగానికి పైగానే తగ్గిపోవచ్చన్న అంచనా ఉంది. ఈ సొరంగం తో పాటుగా ఆరు అండర్ పాస్ లు కూడా ఉన్నాయి; వాటిలో నాలుగు అండర్ పాస్ లు మధుర రహదారి లోను, ఒకటి భైరోం మార్గ్ లోను ఉంటే, మిగతా అండర్ పాస్ రింగు రోడ్డు మరియు భైరోం మార్గ్ ల చౌరస్తా లో ఉంది.
ఫ్రెంచ్ అధ్య‌క్షులు శ్రీ ఇమాన్యుయల్ మాక్రాన్ కు రేపు వారాణసీ లో స్వాగ‌తం ప‌లకనున్న ప్ర‌ధాన మంత్రి

ఫ్రెంచ్ అధ్య‌క్షులు శ్రీ ఇమాన్యుయల్ మాక్రాన్ కు ప్ర‌ధాన మంత్రి శ్రీ న‌రేంద్ర మోదీ రేపు ఉద‌యం వారాణ‌సీ లో స్వాగ‌తం ప‌ల‌క‌నున్నారు. ఉభ‌య నేత‌లు మీర్జాపూర్ కు బ‌య‌లుదేరి వెళ‌తారు; అక్క‌డ ఒక సౌర విద్యుత్ క‌ర్మాగారాన్ని వారు ప్రారంభించి, వారాణ‌సీ కి తిరిగి వ‌స్తారు. వారాణ‌సీ లో నేత‌లు ఇరువురూ దీన్ ద‌యాళ్ హ‌స్త క‌ళా సంకుల్ ను సంద‌ర్శిస్తారు. చేతి వృత్తి క‌ళాకారుల‌తో వారు సంభాషిస్తారు. అలాగే, వారి హ‌స్త క‌ళా ప్ర‌త్య‌క్ష ప్ర‌ద‌ర్శ‌న‌ను శ్రీ మోదీ, శ్రీ మాక్రాన్ లు వీక్షిస్తారు. ఆ త‌రువాత, ప్ర‌ధాన మంత్రి శ్రీ న‌రేంద్ర మోదీ మ‌రియు అధ్య‌క్షులు శ్రీ మాక్రాన్ వారాణ‌సీ లోని ప్ర‌ఖ్యాత అస్సీ ఘాట్‌కు చేరుకొంటారు. అక్క‌డ వారు ఒక ప‌డ‌వ‌లో ఎక్కి, గంగా న‌ది యొక్క ఘాట్ ల వెంబ‌డి ప‌య‌నించి చ‌రిత్రాత్మ‌క‌ ద‌శాశ్వ‌మేధ్ ఘాట్ వద్ద పడవ ప్రయాణాన్ని ముగిస్తారు. ఫ్రెంచ్ అధ్య‌క్షుల గౌర‌వార్థం ప్ర‌ధాన మంత్రి శ్రీ న‌రేంద్ర మోదీ ఒక విందును ఇవ్వనున్నారు. మ‌ధ్యాహ్నం పూట ప్ర‌ధాన మంత్రి వారాణ‌సీ లోని మ‌దువాదీ రైల్వే స్టేష‌న్ మ‌రియు ప‌ట్నా ల మ‌ధ్య న‌డిచే ఒక రైలు సర్వీసును జెండా చూపి ఆ రైలును ప్రారంభిస్తారు. ఆయ‌న వారాణసీ లో వివిధ అభివృద్ధి ప‌థ‌కాల‌ను కూడా ప్రారంభిస్తారు. వారాణసీ లోని డిఎల్‌డ‌బ్ల్యు మైదానంలో ఒక జ‌న స‌భ‌ను ఉద్దేశించి ప్రధాన మంత్రి ప్ర‌సంగిస్తారు.
విద్యారంగంపై స‌మీక్షాస‌మావేశం నిర్వ‌హించిన ప్ర‌ధాన‌మంత్రి శ్రీ న‌రేంద్ర మోదీ

ప్ర‌ధాన‌మంత్రి శ్రీ‌న‌రేంద్ర మోదీ ఈరోజు జాతీయ విద్యా విధానం (ఎన్‌.ఇ.పి) స‌హా విద్యారంగంలో తీసుకురావ‌ల‌సిన సంస్క‌ర‌ణ‌లు , విద్యారంగ అంశాల‌పై ఒక స‌మావేశం నిర్వ‌హించారు.విద్యారంగంలో సాంకేతిక వినియోగం,ఆన్‌లైన్ త‌ర‌గ‌తులు, విద్యాపోర్ట‌ల్ , ప్ర‌త్యేక విద్యా ఛాన‌ళ్ల‌లో త‌ర‌గ‌తివారీగాప్ర‌సారాలు వంటి సాంకేతిక‌త వాడడం వ‌ల్ల అభ్య‌స‌న శ‌క్తి పెరుగుద‌ల‌, వీటి సానుకూల‌త‌ల‌పై ప్ర‌త్యేకంగా ప్ర‌స్తావించారు. బ‌హుభాష‌లు, 21 వ శతాబ్దపు నైపుణ్యాలు, క్రీడలు, కళల ఏకీకరణ, పర్యావరణ సమస్యలు మొదలైన వాటిపై దృష్టి సారించే కొత్త జాతీయ క‌రికుల‌మ్ ఫ్రేమ్ వ‌ర్క్ ద్వారా నాణ్య‌మైన సార్వ‌త్రిక విద్య‌ను అందుబాటులోకి తేవ‌డం, విద్య‌లో ఏక‌రూప‌త‌, ప్రాథ‌మిక విద్య నాణ్య‌త‌పెంపు, వంటి వాటిని ,సాధించడంపై ఈ స‌మావేశంలో దృష్టిపెట్టారు. పాఠశాల ఉన్నత స్థాయిలలో విద్య కోసం వివిధ రీతుల్లో సాంకేతిక పరిజ్ఞానం ఉపయోగం ప్రచారం గురించి ఈ స‌మావేశంలో వివరంగా చర్చించారు – అంటే ఆన్‌లైన్ మోడ్, టివి ఛానెల్స్, రేడియో, పాడ్‌కాస్ట్‌లు మొదలైనవి. భారతీయ విద్యా వ్యవస్థను అత్యున్నత ప్రపంచ ప్రమాణాలతో సమానంగా చేసే దిశ‌గా ఉన్న‌త విద్యావ్య‌వ‌స్థ‌ను సంస్క‌రించ‌డం ద్వారా ‌ ఉన్నత విద్యా వ్య‌వ‌స్జ చురుకైన‌, స‌మ‌గ్ర మైన‌, సమకాలీన భారతీయ సంస్కృతి నైతికతలలో వేళ్ళూనుకోవ‌డానికి ఉప‌క‌రిస్తుంది. మొత్తంమీద, బాల్యద‌శ‌ సంరక్షణ ,విద్య, ప్రాథ‌మిక అక్ష‌రాస్య‌త‌, అంకెలు, సమకాలీన బోధనను అనుసరించడం, భారతదేశ సాంస్కృతిక భాషా వైవిధ్యాన్ని పరిరక్షించడం, విద్య ప్రారంభ దశ‌లొ వృత్తి విద్య‌పై ప్రత్యేక దృష్టి పెట్టడం వంటి వాటిపై ప్ర‌ముఖంగా దృష్టిపెట్టారు. అందరికీ నాణ్యమైన విద్యకు భరోసా ఇవ్వడం ద్వారా శక్తివంతమైన జ్ఞాన సమాజాన్ని సృష్టించడానికి విద్యా సంస్కరణలను చేపట్టాలని నిర్ణయించారు, తద్వారా అది భారతదేశాన్ని ‘గ్లోబల్ నాలెడ్జ్ సూపర్ పవర్’ గా మారుస్తుంది. ఈ ల‌క్ష్యాల‌న్నీ సాధించ‌డానికి , విద్యాప‌రంగా పాల‌న‌ను స‌మ‌ర్ధంగా నిర్వ‌హించ‌డానికి కృత్రిమ మేధ‌తో సహా పెద్ద ఎత్తున సాంకేతిక ప‌రిజ్ఞానాన్ని ప్రోత్స‌హించ‌డం జ‌రుగుతుంది.
రోమ్‌, గ్లాస్గో ప‌ర్య‌ట‌న‌ల‌కు బ‌య‌లుదేరే ముందు ప్ర‌ధాన‌మంత్రి ప్ర‌క‌ట‌న‌

ప్ర‌ధాన‌మంత్రి మారియో డ్రాఘి ఆహ్వానం మేర‌కు నేను 2021 అక్టోబ‌ర్ 29-31 తేదీల మ‌ధ్య ఇట‌లీలోని రోమ్ న‌గ‌రాన్ని, వాటిక‌న్ న‌గ‌రాన్ని సంద‌ర్శిస్తున్నాను. ప్ర‌ధాన‌మంత్రి బోరిస్ జాన్స‌న్ ఆహ్వానం మేర‌కు ఆ త‌ర్వాత 2021 న‌వంబ‌ర్ 1-2 తేదీల్లో యునైటెడ్ కింగ్ డ‌మ్ లోని గ్లాస్గో న‌గ‌రాన్ని సంద‌ర్శిస్తాను. రోమ్ లో నేను జి-20 నాయ‌కుల‌ 16వ శిఖ‌రాగ్ర స‌ద‌స్సులో పాల్గొంటాను. ప్ర‌స్తుత మ‌హ‌మ్మారి నుంచి ప్ర‌పంచ ఆర్థిక‌, ఆరోగ్య రిక‌వ‌రీ, సుస్థిర అభివృద్ధి, వాతావ‌ర‌ణ మార్పులు వంటి అంశాల‌పై చ‌ర్చ‌ల్లో జి-20 నాయ‌కుల‌తో క‌లిసి పాల్గొంటాను. 2020లో కోవిడ్ మ‌హ‌మ్మారి విజృంభ‌ణ అనంత‌రం భౌతికంగా జ‌రుగుతున్న తొలి జి-20 శిఖ‌రాగ్ర స‌ద‌స్సు ఇదే. మ‌హ‌మ్మారి అనంత‌ర కాలంలో ఆర్థిక శ‌క్తిని మ‌రింత బ‌లోపేతం చేయ‌డంలోను, స‌మ్మిళిత‌త్వం, సుస్థిర‌త‌లు పెంపొందించ‌డంలోను జి-20 ఏ విధంగా చోద‌క‌శ‌క్తిగా నిల‌వ‌గ‌ల‌ద‌నే అంశం కూడా చ‌ర్చించేందుకు ఇది చ‌క్క‌ని అవ‌కాశం. ఇట‌లీ ప‌ర్య‌ట‌న‌లో భాగంగా నేను వాటిక‌న్ న‌గ‌రాన్ని కూడా సంద‌ర్శిస్తాను. అక్క‌డ పోప్ తోను, విదేశాంగ మంత్రి కార్డిన‌ల్ పీట్రో ప‌రోలిన్ తోను స‌మావేశ‌మ‌వుతాను. జి-20 శిఖ‌రాగ్ర స‌ద‌స్సు స‌మ‌యంలో భాగ‌స్వామ్య దేశాల నాయ‌కులతో స‌మావేశ‌మై ఆయా దేశాల‌తో భార‌త ద్వైపాక్షిక సంబంధాల్లో పురోగ‌తిని స‌మీక్షిస్తాను. అక్టోబ‌ర్ 31న జి-20 శిఖ‌రాగ్ర స‌ద‌స్సు ముగిసిన అనంత‌రం ఐక్య‌రాజ్య‌స‌మితి వాతావ‌ర‌ణ మార్పుల విభాగం (యుఎన్ఎఫ్ సిసిసి) నిర్వ‌హ‌ణ‌లోని 26వ కాన్ఫ‌రెన్స్ ఆఫ్ పార్టీస్ (సిఓపి-26) స‌మావేశంలో పాల్గొనేందుకు గ్లాస్గో వెళ్తాను. 2021 న‌వంబ‌ర్ 1-2 తేదీల్లో ప్ర‌పంచ నాయ‌కుల స‌ద‌స్సు పేరిట జ‌రిగే సిఓపి-26 అత్యున్న‌త స్థాయి స‌మావేశంలో 120 మంది దేశాధినేత‌లు/ ప్ర‌భుత్వాధినేత‌ల‌తో క‌లిసి పాల్గొంటాను. ప్ర‌కృతితో సామ‌ర‌స్య‌పూర్వ‌కంగా జీవించ‌డం అనే సాంప్ర‌దాయం, భూగోళం ప‌ట్ల ఎన‌లేని గౌర‌వం ఇచ్చే సంస్కృతికి అనుగుణంగా మ‌నం స్వ‌చ్ఛ‌, పున‌రుత్పాద‌క ఇంధ‌నం, ఇంధ‌న స‌మ‌ర్థ‌త‌, అడ‌వుల పెంప‌కం, జీవ వైవిధ్యం రంగాల్లో ఆశావ‌హ‌మైన కార్యాచ‌ర‌ణ ప్ర‌ణాళిక‌తో ముందుకు సాగుతున్నాం. వాతావ‌ర‌ణ మైత్రితో కూడిన ఉమ్మ‌డి ప్ర‌య‌త్నాలు, నివార‌ణ చ‌ర్య‌లు, సంయ‌మ‌నం, బ‌హుముఖీన భాగ‌స్వామ్యాల ఏర్పాటులో భార‌త‌దేశం ఇప్పుడు కొత్త రికార్డులు నెల‌కొల్పుతోంది. పున‌రుత్పాక ఇంధ‌నం స్థాపిత శ‌క్తి, ప‌వ‌న‌, సౌర విద్యుత్తు సామ‌ర్థ్యాల్లో భార‌త‌దేశం ప్ర‌స్తుతం అగ్ర‌శ్రేణి దేశాల్లో ఒక‌టిగా నిలుస్తోంది. వాతావ‌ర‌ణ కార్యాచ‌ర‌ణ‌లో భార‌త‌దేశం అద్భుత పురోగ‌తి, విజ‌యాల గురించి నేను డ‌బ్ల్యుఎల్ఎస్ లో వివ‌రిస్తాను. కార్బ‌న్ విభాగంలో స‌మాన పంపిణీ; నివార‌ణ చ‌ర్య‌లు, అమ‌లు; సంయ‌మ‌నం, ఆర్థిక వ‌న‌రుల స‌మీక‌ర‌ణ‌, సాంకేతిక ప‌రిజ్ఞానం బ‌దిలీ; హ‌రిత‌, స‌మ్మిళిత వృద్ధికి సుస్థిర‌త‌తో కూడిన జీవ‌న ప్ర‌మాణాల అమ‌లు ప్రాధాన్య‌త వంటి అంశాల‌న్నింటినీ నేను ప్ర‌ముఖంగా ప్ర‌స్తావిస్తాను. వాతావ‌ర‌ణ కార్యాచ‌ర‌ణ‌లో భాగ‌స్వాములు, భాగ‌స్వామ్య దేశాల నాయ‌కులు, ఇన్నోవేట‌ర్లు, అంత‌ర్ ప్ర‌భుత్వ సంస్థ‌లతో స‌మావేశ‌మ‌య్యేందుకు, స్వ‌చ్ఛ‌త‌తో కూడిన వృద్ధిని మ‌రింత‌గా పెంపొందించ‌డానికి మార్గాల అన్వేష‌ణ‌కు సిఓపి-26 శిఖ‌రాగ్ర స‌ద‌స్సు చ‌క్క‌ని అవ‌కాశం.
యువ‌జ‌నుల వ్య‌వ‌హారాల‌ పై స‌హ‌కారం అంశం లో భారతదేశం మరియు మొరాకో ల మ‌ధ్య కుదిరిన ఎంఒయు ను మంత్రివర్గం దృష్టి కి తీసుకురావడమైంది

యువ‌జ‌నుల వ్య‌వ‌హారాల‌ పై స‌హ‌కారం అంశం లో భారతదేశం మరియు మొరాకో ల మ‌ధ్య 2019వ సంవత్సరం ఫిబ్ర‌వ‌రి లో సంతకాలైన ఒక అవ‌గాహ‌నపూర్వక ఒప్పందాన్ని (ఎంఒయు) గురించి ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివర్గ స‌మావేశం దృష్టి కి తీసుకురావడమైంది. యువ‌జ‌న వ్య‌వ‌హారాల‌ లో ఉభ‌య దేశాల మ‌ధ్య ప‌ర‌స్ప‌ర స‌హ‌కారాన్ని బ‌లోపేతం చేయ‌డం, ప్రోత్స‌హించ‌డం ఈ ఒప్పందం ప్ర‌ధాన ల‌క్ష్యం. వివిధ కార్యక్రమాల‌ లో రెండు దేశాల యువ‌త పాల్గొన‌డం, స‌మాచారాన్ని, జ్ఞానాన్ని ఒక పక్షానికి మరొక పక్షం ఇచ్చి పుచ్చుకోవ‌డం, రెండు దేశాల యువ‌త అవతలి దేశం లో ప‌ర్య‌టించ‌డం వంటివి ఇందులో భాగం గా ఉన్నాయి. యువ‌జ‌నుల‌ కు సంబంధించిన స‌హ‌కారం విష‌యం లో గ‌ల అంశాలు కింది విధం గా ఉన్నాయి..: యువ‌జ‌నులకు ఉద్దేశించి కార్య‌క్ర‌మాలను ఏర్పాటు చేయ‌డం, అంత‌ర్జాతీయ స‌ద‌స్సు లు, చర్చాసభల కు సంబంధించిన ఆహ్వానాల‌ ను ప‌ర‌స్ప‌రం ఇచ్చి పుచ్చుకోవ‌డం ముద్రిత సామగ్రి, చలనచిత్రాలు, యువ‌త అనుభ‌వాలను వెల్లడి చేసుకోవ‌డం, ప‌రిశోధ‌న‌,ఇత‌ర స‌మాచారాన్ని ప‌ర‌స్ప‌రం ఇచ్చిపుచ్చుకోవ‌డం యువ‌జ‌న శిబిరాల‌ లోను, యువ‌జ‌న ఉత్స‌వాల‌లోను పాలుపంచుకోవడం, ఇంకా ప‌ర‌స్ప‌ర స‌హ‌కారం తో నిర్వ‌హించే కార్యక్రమాల లో పాల్గొన‌డం. ఉభ‌య‌ దేశాలూ 2019వ సంవత్సరం మొదలుకొని ప్రతి ఏటా 20 మంది సభ్యుల తో కూడిన‌ ప్రతినిధివర్గాలను ప‌ది రోజుల‌ కు మించ‌కుండా రెండు దేశాలలోనూ ప‌ర్య‌టించేటట్టు చూడాలని ఈ ఎంఒయు లో పొందుపరచడమైంది.
స్థిర‌త్వంతో కూడిన ప‌ట్ట‌ణాభివృద్ధి రంగంలో సాంకేతిక సంబంధ స‌హ‌కారం అంశం పై భార‌త‌దేశం మరియు యునైటెడ్ కింగ్ డమ్ లకు మ‌ధ్య కుదిరిన‌ అవ‌గాహ‌న పూర్వ‌క ఒప్పందానికి (ఎమ్ఒయు) ఆమోదం తెలిపిన మంత్రివ‌ర్గం

స్థిర‌త్వంతో కూడిన ప‌ట్ట‌ణాభివృద్ధి రంగంలో సాంకేతిక సంబంధ స‌హ‌కారం అంశం పై 2018 ఏప్రిల్ నెల‌ లో భార‌త‌దేశం మరియు యునైటెడ్ కింగ్ డమ్ లకు మధ్య సంత‌కాలైన అవ‌గాహ‌న పూర్వ‌క ఒప్పందం (ఎమ్ఒయు) యొక్క వివ‌రాల‌ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం దృష్టికి తీసుకు వ‌చ్చారు. వివ‌రాలు స్థిర‌త్వంతో కూడిన ప‌ట్ట‌ణాభివృద్ధి రంగంలో భార‌త‌దేశం మరియు యుకె ల మ‌ధ్య సంస్థాగ‌త స‌హ‌కారానికి మార్గాన్ని సుగ‌మం చేయ‌డ‌మే కాకుండా ఆ స‌హ‌కారాన్ని ప‌ట్టిష్ట‌ప‌ర‌చ‌డం ఈ ఎమ్ఒయు యొక్క ఉద్దేశం. ఇందులో భాగంగా ఘ‌న వ్య‌ర్థాల నిర్వ‌హ‌ణ‌, స్మార్ట్ సిటీస్ డివెల‌ప్‌మెంట్‌, త‌క్కువ ఖ‌ర్చుతో పూర్తి అయ్యే హ‌రిత గృహాల నిర్మాణం, వ్య‌ర్థ జ‌లాల నిర్వ‌హ‌ణ‌, పట్టణ సంస్థలలో సామర్థ్య నిర్మాణం, ప‌ట్ట‌ణ ప్రాంతాల‌లో నైపుణ్యాల అభివృద్ధి, అర్బ‌న్ మొబిలిటీ, ఇంటెలిజెంట్ ట్రాన్స్‌పోర్ట్ సిస్ట‌మ్, యాత్రాప్రధానమైన ప్రగతి, ఆర్థిక సహాయానికి ఉద్దేశించిన కొత్త కొత్త మార్గాలతో పాటు సంతకాలు చేసిన సంస్థల మధ్య పరస్పర అంగీకారం కుదిరే మేరకు ఇత‌ర రంగాల‌లోనూ స‌హ‌క‌రించుకోవ‌డం జ‌రుగుతుంది. అమ‌లు సంబంధిత వ్యూహం ఈ ఎమ్ఒయు లో భాగంగా కార్య‌క్ర‌మాల అమ‌లుకు ఒక సంయుక్త కార్యాచ‌ర‌ణ బృందాన్ని (జెడ‌బ్ల్యుజి) ఏర్పాటు చేయ‌నున్నారు. ఈ సంయుక్త కార్యాచ‌ర‌ణ బృందం ఒక ఏడాది భార‌త‌దేశం లోను, ఆ త‌దుపరి ఏడాది యుకె లోను స‌మావేశ‌మ‌వుతుంది. ప్ర‌ధాన ప్ర‌భావం ఉభయ దేశాల మ‌ధ్య స్థిర‌త్వంతో కూడిన ప‌ట్ట‌ణాభివృద్ధి రంగంలో బ‌ల‌వ‌త్త‌ర‌మైన, గాఢ‌మైన మ‌రియు దీర్ఘ‌కాలికమైన స‌హ‌కారాన్ని ఈ ఎంఓయూ ప్రోత్స‌హిస్తుంది. లబ్ధి ని పొందే వర్గాలు ఈ ఎంఓయూ స్మార్ట్ సిటీస్ డివెలప్ మెంట్, ఘన వ్యర్థాల నిర్వహణ, పట్టణ ప్రాంతాలలో నైపుణ్యాల అభివృద్ధి, అర్బన్ మొబిలిటీ, ఇంటెలిజెంట్ ట్రాన్స్‌పోర్ట్ సిస్ట‌మ్ లతో పాటు యాత్రాప్రధానమైన ప్రగతి వంటి రంగాలలో ఉపాధిని కల్పించగలదని ఆశిస్తున్నారు.
కోవిడ్-19 బారి నపడ్డ జపాన్ ప్రధాని శ్రీ ఫుమియో  కిశిదా త్వరగా కోలుకోవాలి అని కోరుకొన్న ప్రధాన మంత్రి

కోవిడ్-19 బారి న పడ్డ జపాన్ ప్రధాని శ్రీ ఫుమియో కిశిదా శీఘ్రం గా పున:స్వస్థులు కావాలి అని ప్ర‌ధాన మంత్రి శ్రీ న‌రేంద్ర మోదీ కోరుకొంటూ, ఆయన కు శుభాకాంక్ష లు తెలిపారు. ప్రధాన మంత్రి ఒక ట్వీట్ లో – ‘‘కోవిడ్-19 బారి న పడ్డ నా మిత్రుడు ప్రధాని శ్రీ ఫుమియో కిశిదా త్వరిత గతి న పున:స్వస్థులు అవ్వాలి అని నేను ఆకాంక్షిస్తున్నాను.’’ అని పేర్కొన్నారు.
యువజన వ్యవహారాలలో సహకారం కోసం భారతదేశం, ఆర్మేనియా ల మధ్య అవగాహనపూర్వక ఒప్పంద పత్రంపై సంతకాలకు ఆమోదం తెలిపిన మంత్రివర్గం

యువజన వ్యవహారాలలో సహకారం కోసం భారతదేశం, ఆర్మేనియా ల మధ్య అవగాహనపూర్వక ఒప్పంద పత్రం గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకువ‌చ్చారు. ఈ అవగాహనపూర్వక ఒప్పంద పత్రం (ఎమ్ఒయు)పై ఇప్పటికే సంతకాలయ్యాయి. 2017 ఏప్రిల్ లో ఎమ్ఒయు పై సంతకాలు జరిగాయి. ఈ ఎమ్ఒయు అయిదు సంవత్సరాల పాటు అమలులో ఉంటుంది. ఆ తరువాత, ఈ ఎమ్ఒయు ను నవీకరించుకొనే ఉద్దేశం లేనట్లు ఒక పక్షం మరొక పక్షానికి నోటిఫై చేయని పక్షంలో, దీని గడువు తేదీ ముగియడానికన్నా కనీసం ఆరు నెలల ముందుగానే తనంతట తాను వరసగా వచ్చే అయిదేళ్ల కాలాల ప్రాతిపదికన నవీకరణకు నోచుకొంటూ ఉంటుంది. ఒక పక్షం మరొక పక్షానికి ఆరు నెలల ముందు నోటీసును ఇవ్వడం ద్వారా ఈ ఎమ్ఒయు ను రద్దు చేయడానికి వీలు ఉంది. ఇరు పక్షాలు నిర్వహించే కార్యక్రమాలు, కార్యకలాపాలలో పాలు పంచుకోవడం, సమాచారాన్ని మరియు విజ్ఞానాన్ని పంచుకోవడం, రెండు దేశాల మధ్య యువతీయువకుల బృందాల రాకపోకల ద్వారా రెండు దేశాల మధ్య యువతకు సంబంధించిన వ్యవహారాలలో సహకారాన్ని బలపరచుకోవడం మరియు ప్రోత్సహించడం ఈ ఎమ్ఒయు యొక్క ధ్యేయంగా ఉంది. యువత, యువ సంఘాల ప్రతినిధుల మరియు యువజన విధాన రూపకల్పనకు బాధ్యులుగా ఉన్న ప్రభుత్వ అధికారుల మార్పిడి సహా యువజనులకు సంబంధించిన అంశాలలో రెండు దేశాలు సహకరించుకోనున్నాయి. యువతకు సంబంధించిన అంశాలపై రెండు దేశాలలోనూ జరిగే అంతర్జాతీయ సమావేశాలు మరియు చర్చాసభలకు ఆహ్వానాలను ఇచ్చి పుచ్చుకోవడం, ముద్రిత సామగ్రి, చిత్రాలు మరియు అనుభవాలను పరస్పరం ఆదాన ప్రదానం చేసుకోవడానికి సైతం ఇది వర్తిస్తుంది. అలాగే యువజన అంశాల సంబంధిత పరిశోధన, ఇతరేతర సమాచారం, రెండు దేశాలలోనూ జరిగే యువజన శిబిరాలు, యువజనోత్సవాలు, ఇంకా ఇతర యువజన సంబంధిత కార్యక్రమాలలో పాల్గొనడం వంటి వాటిలోనూ ఈ సహకారం కొనసాగుతుంది.
ఓణమ్ నాడు ప్రజల కు శుభాకాంక్షలు తెలిపిన ప్రధాన మంత్రి

ఓణమ్ సందర్భం లో అందరి కి, ప్రత్యేకించి కేరళ ప్రజల కు, ప్రపంచవ్యాప్తం గా ఉన్నటువంటి మలయాళీ సముదాయాని కి ప్రధాన మంత్రి శ్రీ నరేంద్ర మోదీ శుభాకాంక్షలను తెలియజేశారు. ప్రధాన మంత్రి ఒక ట్వీట్ లో – ‘‘ప్రతి ఒక్కరి కి, ప్రత్యేకించి కేరళ ప్రజల కు మరియు ప్రపంచం అంతటా ఉన్నటువంటి మలయాళీ సముదాయాని కి ఇవే ఓణమ్ శుభాకాంక్షలు, ఈ పండుగ ప్రకృతి మాత యొక్క మహత్వపూర్ణమైనటువంటి భూమిక ను గురించి, కష్టపడి పని చేసే మన రైతుల యొక్క ప్రాముఖ్యాన్ని గురించి స్పష్టం గా చాటిచెప్తుంది. ఓణమ్ మన సమాజం లో సామరస్య భావన ను సైతం పెంపొందింపచేయుగాక.’’ అని పేర్కొన్నారు.
మణిపూర్‌ సంగై వేడుకల సందర్భంగావీడియో సందేశంద్వారా ప్రధానమంత్రి ప్రసంగం

ప్రధానమంత్రి శ్రీ న‌రేంద్ర మోదీ ఇవాళ మణిపూర్ సంగై పండుగ సందర్భంగా వేడుకలు నిర్వహించుకుంటున్న రాష్ట్ర ప్రజలను ఉద్దేశించి వీడియో సందేశం ద్వారా ప్రసంగించారు. రాష్ట్రంలో గొప్ప పండుగగా పేరుపొందిన ఈ వేడుకలు మణిపూర్‌ను ప్రపంచస్థాయి పర్యాటక గమ్యస్థానంగా ప్రోత్సహించడంలో తోడ్పడతాయని ఆయన అన్నారు. మణిపూర్‌కు ప్రత్యేకమైన రాష్ట్ర జంతువు ‘సంగై’ (నుదురు-కొమ్ముల దుప్పి) పేరిట ఈ పండుగకు ఆ పేరు వచ్చింది. ఈ నేపథ్యంలో ఉత్స‌వాన్ని విజ‌య‌వంతంగా నిర్వ‌హించుకోవడంపై మణిపూర్ ప్ర‌జ‌ల‌ను ప్రధాని అభినందించారు. కరోనా మహమ్మారి వల్ల రెండేళ్ల విరామం తర్వాత ఈ ఉత్సవాలను నిర్వహిస్తున్నందున భారీ ఏర్పాట్లు చేయడంపై ఆయన హర్షం వ్యక్తంచేశారు. “మణిపూర్ సంగై వేడుకలు రాష్ట్ర ప్రజల స్ఫూర్తిని, అభిరుచిని ప్రతిబింబిస్తాయి” అన్నారు. ఈ పండుగ నిర్వహణ కోసం మణిపూర్ ప్రభుత్వం, ముఖ్యమంత్రి ఎన్.బీరేన్ సింగ్ చేసిన కృషితోపాటు ఆయన సమగ్ర దృక్పథాన్ని ప్రధానమంత్రి ప్రశంసించారు. అపార ప్రకృతి సౌందర్యంతోపాటు సుసంపన్న సాంస్కృతిక, జీవవైవిధ్యాలకు మణిపూర్‌ నెలవని ప్రధాని అన్నారు. దేశంలోని పర్యాటకులు ప్రతి ఒక్కరూ కనీసం ఒక్కసారైనా ఈ రాష్ట్రాన్ని సందర్శించాల్సిందిగా కోరుకుంటారని పేర్కొన్నారు. వివిధ మణిమాణిక్యాలతో కూడిన సొగసైన రత్నమాల వంటి ఈ రాష్ట్రం ఒక సూక్ష్మ భారతదేశాన్ని కళ్లకు కడుతుందని ఆయన కొనియాడారు. ప్రస్తుత అమృతకాలంలో పయనిస్తున్న భారతదేశం ‘ఒకే భారతం-శ్రేష్ట భారతం’ స్ఫూర్తితో ముందడుగు వేస్తున్నదని ప్రధానమంత్రి నొక్కిచెప్పారు. సంగై వేడుక ఇతివృత్తం గురించి వివరిస్తూ- ఇది ‘ఐక్యతా ఉత్సవం’ అని ఆయన అభివర్ణించారు. ఈ పండుగను విజయవంతంగా నిర్వహించడం రాబోయే రోజుల్లో దేశానికి మరింత శక్తిని, ప్రేరణను ఇస్తుందని ప్రధాని వ్యాఖ్యానించారు. “సంగై మణిపూర్ రాష్ట్ర జంతువు మాత్రమే కాదు.. భారతదేశ విశ్వాసాలు, నమ్మకాల్లో దానికొక ప్రత్యేక స్థానం ఉంది. ఈ ఉత్సవం భారతదేశపు జీవవైవిధ్యాన్ని ప్రస్ఫుటం చేస్తుంది” అని ప్రధానమంత్రి వ్యాఖ్యానించారు. అంతేగాక ఇది ప్రకృతితో భారతీయ సాంస్కృతిక-ఆధ్యాత్మిక అనుంబంధాన్ని కూడా స్పష్టం చేస్తుందని ఆయన అన్నారు. అలాగే సుస్థిర జీవనశైలితో ముడిపడిన సామాజిక చైతన్యానికి ప్రేరణనిస్తుందని తెలిపారు. “ప్రకృతితోపాటు వృక్ష-జంతుజాలాన్ని మన పండుగలు, వేడుకలలో భాగం చేసుకుంటే వాటితో సహజీవనం మన జీవితంలో సహజ భాగమవుతుంది” అని ప్రధానమంత్రి ఉద్బోధించారు. ఈ ఉత్సవాలను రాజధానికే పరిమితం చేయకుండా రాష్ట్రవ్యాప్తంగా నిర్వహించడం ద్వారా ‘ఐక్యతా ఉత్సవం’ స్ఫూర్తిని మరింత విస్తృతం చేయడం హర్షణీయమని ప్రధానమంత్రి అన్నారు. నాగాలాండ్ సరిహద్దు నుంచి మయన్మార్ సరిహద్దు వరకూ దాదాపు 14 ప్రదేశాలలో పండుగ సంబంధిత విభిన్న మనోభావాలు, వర్ణాలను చూడవచ్చని శ్రీ మోదీ అన్నారు. ఈ వేడుకల నిర్వహణలో చూపిన చొరవ ప్రశంసనీయమని కొనియాడుతూ- “మనం ఇలాంటి వేడుకలతో మరింత ఎక్కువ మందిని అనుసంధానిస్తే దాని పూర్తి సామర్థ్యం ముందుకొస్తుంది” అని ఆయన వ్యాఖ్యానించారు. చివరగా- మన దేశంలో శతాబ్దాలుగా కొనసాగుతున్న పండుగలు, జాతరల సంప్రదాయాన్ని ప్రధానమంత్రి ప్రస్తావించారు. ఇది మన సంస్కృతిని సుసంపన్నం చేయడమేగాక స్థానిక ఆర్థిక వ్యవస్థ వృద్ధికీ దోహదం చేస్తుందని ఆయన పేర్కొన్నారు. సంగై వేడుకల వంటి కార్యక్రమాలు పెట్టుబడిదారులకు, పరిశ్రమలకు కూడా ప్రధాన ఆకర్షణ కాగలవన్నారు. “భవిష్యత్తులో ఈ పండుగ రాష్ట్రంలో మరింత ఆనందానికి, అభివృద్ధికి శక్తిమంతమైన మాధ్యమంగా మారుతుందని నేను పూర్తిగా విశ్వసిస్తున్నాను” అని ప్రధాని అన్నారు.
ప్ర‌ధాన‌మంత్రి మార్చి 11-12న గుజ‌రాత్ సంద‌ర్శించ‌నున్నారు.

ప్ర‌ధాన‌మంత్రి శ్రీ న‌రేంద్ర మోదీ 2022 మార్చి 11-12 తేదీల‌లో గుజ‌రాత్ సంద‌ర్శిస్తారు. మార్చి 11 వ‌తేదీ సాయంత్రం 4 గంట‌ల‌కు ప్ర‌ధాన‌మంత్రి, గుజ‌రాత్ పంచాయ‌త్ మ‌హాస‌మ్మేళ‌న్ లో పాల్గొని వారి నుద్దేశించి ప్ర‌సంగిస్తారు. ఈ సంద‌ర్భంగా ప్ర‌ధాన‌మంత్రి రాష్ట్రీయ ర‌క్షా యూనివ‌ర్సిటీ ( ఆర్ ఆర్ యు) ను మార్చి 12 ఉద‌యం 11 గంట‌ల‌కు జాతికి అంకితం చేస్తారు. అలాగే ఆర్.ఆర్‌.యు తొలి స్నాత కోత్స‌వంలో ముఖ్యఅతిథిగా ప్ర‌సంగిస్తారు. సాయంత్రం 6.30 గంట‌ల‌కు ప్ర‌ధాన‌మం్ర‌తి 11వ ఖేల్ మ‌హాకుంభ్ ప్రారంభ‌మైన‌ట్టు ప్ర‌క‌టిస్తారు. ఈ సంద‌ర్భంగా ఆయ‌న ఖేల్ మ‌హాకుంభ్ క్రీడాకారుల‌నుద్దేశించి ప్ర‌సంగిస్తారు. గుజ‌రాత్ లో్ మూడంచెల పంచాయ‌తి రాజ్ వ్య‌వ‌స్థ ఉంది. ఇక్క‌డ 33 జిల్లా పంచాయ‌త్‌లు , 248 తాలూకా పంచాయ‌త్‌లు, 14,500 గ్రామ పంచాయ‌తి లుఉన్నాయి. గుజ‌రాత్‌పంచాయ‌త్ మ‌హాస‌మ్మేళ‌న్ : అప్న‌ గామ్‌, అప్న‌ గౌర‌వ్ కార్య‌క్ర‌మంలో సుమారు ల‌క్ష‌మంది ప్ర‌తినిధులు గుజ‌రాత్ లోని మూడు అంచెలుగా గ‌ల పంచాయ‌తి రాజ్ వ్య‌వ‌స్థ‌ల‌నుంచి పాల్గొన నున్నారు. రాష్ట్రీయ ర‌క్షా యూనివ‌ర్సిటీ (ఆర్ ఆర్ యు)ను అత్యంత నాణ్య‌మైన శిక్ష‌ణ క‌లిగిన మాన‌వ వ‌న‌రుల‌ను పోలిసింగ్, క్ర‌మిన‌ల్ జ‌స్టిస్‌, క‌ర‌క్ష‌న‌ల్ ప‌రిపాల‌న రంగాల‌కు సంబంధించి అందించేందుకు నిర్దేశించిన‌ది. 2010లో ఏర్పాటైన ర‌క్షా శ‌క్తి యూనివ‌ర్సిటీని అప్ గ్రేడ్ చేసి జాతీయ పోలీసు యూనివ‌ర్సిటీని రాష్ట్రీయ ర‌క్షా యూనివ‌ర్సిటీగా తీర్చిదిద్దారు.ఇది జాతీయ ప్రాధాన్య‌త క‌లిగిన విశ్వ‌విద్యాల‌యం. ఇది 2020 అక్టోబ‌ర్ నుంచి త‌న కార్య‌క‌లాపాల‌ను ప్రారంభించింది. ఈ విశ్వ‌విద్యాల‌యం ప్రైవేటు రంగంతో కూడా క‌లిసి ప‌నిచేస్తుంది. ప‌రిశ్ర‌మ‌కు సంబంధించిన విజ్ఞానం, వ‌న‌రుల‌ను వినియోగించుకుంటూ , వివిధ రంగాల‌కు సంబంధించి సెంట‌ర్స్ ఆఫ్ ఎక్స‌లెన్స్‌ను పోలీసు, భ‌ద్ర‌త‌కు సంబంధించిన రంగాల‌లో ఏర్పాటు చేయ‌నుంది. ఆర్ ఆర్‌యు, డిప్ల‌మా నుంచి డాక్ట‌రేట్ స్థాయివ‌ర‌కు వివిధ అక‌డ‌మిక్ ప్రోగ్రామ్ ల‌ను నిర్వ‌హిస్తుంది. పోలిసింగ్, అంత‌ర్జాతీయ భ‌ద్ర‌త‌, పోలిస్ సైన్స్‌, మేనేజ్‌మెంట్‌, క్రిమిన‌ల్ లా, జ‌స్టిస్‌, సైబ‌ర్ సైకాల‌జీ, ఇన్ఫ‌ర్మేష‌న్ టెక్నాల‌జీ, కృత్రిమమేథ‌, నేర ద‌ర్యాప్తు, వ్యూహాత్మ‌క విష‌యాలు, అంత‌ర్గ‌త ర‌క్ష‌ణ‌, వ్యూహాలు, ఫిజిక‌ల్ ఎడ్యుకేష‌న్‌, క్రీడ‌లు, కోస్తా, స‌ముద్ర భ‌ద్ర‌త‌, వంటి రంగాల‌లో ప్రోగ్రామ్‌ల‌ను నిర్వ‌హిస్తుంది. ప్ర‌స్తుతం ఈ విశ్వ‌విద్యాల‌యంలో 822 మంది విద్యార్థులు 18 రాష్ట్రాల‌నుంచి ఇందులో చ‌దువుకుంటున్నారు. గుజ‌రాత్‌లో 2010లో ఖేల్ కుంభ్‌ను ప్రారంభించారు. నాడు ముఖ్య‌మంత్రిగా ఉన్న‌ శ్రీ న‌రేంద్ర మోదీ గారి దార్శ‌నిక‌త‌లో ఈ క్రీడాపోటీలు ప్రారంభ‌మ‌య్యాయి. 16 క్రీడ‌లు, 13 ల‌క్ష‌ల మంది ఈ ఖేల్ కుంభ్‌లో పాల్గొంటారు. ప్ర‌స్తుతం ఇందులో 36 సాధార‌ణ క్రీడ‌లు, 26 పారా క్రీడ‌లు ఉన్నాయి. 11వ ఖేల్ కుంభ్‌కు 45 ల‌క్ష‌ల మంది క్రీడాకారులు త‌మ పేర్ల‌ను న‌మోదు చేసుకున్నారు. ఖేల్ మహాకుంభ్ గుజరాత్‌లోని క్రీడా వాతావ‌ర‌ణాన్ని విప్లవాత్మకంగా మార్చింది. వయోపరిమితి లేకుండా, రాష్ట్రవ్యాప్తంగా ఒక నెల వ్యవధిలో వివిధ ఈవెంట్‌లలో పాల్గొనే వ్యక్తుల భాగస్వామ్యం ఇందులో క‌నిపిస్తుంది. ఇది కబడ్డీ, ఖో-ఖో, టగ్ ఆఫ్ వార్, యోగాసన, మల్లఖాంబ్ వంటి సాంప్రదాయ క్రీడలు , కస్కేటింగ్, టెన్నిస్ ,ఫెన్సింగ్ వంటి ఆధునిక క్రీడల ఏకైక సంగ‌మంగా ఇది రూపుదిద్దుకుంది. అట్టడుగు స్థాయిలో క్రీడల్లో ప్రతిభను గుర్తించడంలో ఇది ముఖ్యమైన పాత్ర పోషిస్తోంది. ఇ గుజార్‌లో పారా స్పోర్ట్స్‌కు కూడా దీనితో ఊపందుకున్నాయి.